armvectores/hy_wikipedia_2023 huggingface dataset:
Եֆրեմ Պրուժանսկի

Եֆրեմ Պրուժանսկի (ուկրաիներեն՝ Єфрем Аврамович Пружанський, մայիսի 6, 1930(1930-05-06), Կիև, ԽՍՀՄ - նոյեմբերի 21, 1995(1995-11-21), Կիև, Ուկրաինա), խորհրդային և ուկրաինացի ռեժիսոր և նկարիչ-մուլտիպլիկատոր։


== Կենսագրություն ==
1955 թվականին ավարտել է Կիևի ինժեներաշինարարական ինստիտուտը՝ ստանալով ճարտարապետի մասնագիտություն։ Աշխատել է որպես ճարտարապետ և նկարիչ։ 
1964 թվականից Դավիթ Չերկասսկին նրան հրավիրել է «Կիևնաուչֆիլմ» ստուդիա, որտեղ նա դարձել է նկարիչ-մուլտիպլիկատոր։ 
1968 թվականից աշխատել է «Կիևնաուչֆիլմ» կինոստուդիայում որպես ռեժիսոր։
Եղել է Ուկրաինական ԽՍՀ կինեմատոգրաֆիստների միության անդամ։  


=== Ընտանիք ===
Որդի` Ալեքսեյ (ծնվել է 1954 թվականի մարտի 29-ին), տնօրենի տեղակալ, նկարիչ-մուլտիպլիկատորների դասընթացների ղեկավար «Ուկրանիմաֆիլմ» ստուդիայում։


== Ֆիլմագրություն ==
Ռեժիսոր

Սցենարիստ

1969 թվական` Մարդը, ով կարողանում էր հրաշքներ գործել
1974 թվական` Հեքիաթ խնձորենու մասին
1978 թվական` Հեքիաթ Չուգայստրայի մասին
1987 թվական` Ավազե ժամացույցըՆկարիչ-մուլտիպլիկատոր


== Ծանոթագրություններ ==


== Գրականություն ==
Сергей Капков Энциклопедия отечественной мультипликации. — М.: Алгоритм, 2006. — С. 534. — 816 с. — 3000 экз. — ISBN 5-9265-0319-4


== Արտաքին հղումներ ==
«Եֆրեմ Պրուժանսկի»։ Аниматор.ру։ Վերցված է 2012-11-16  
«Եֆրեմ Պրուժանսկի»։ КиноКопилка։ Արխիվացված է օրիգինալից 2012-11-20-ին։ Վերցված է 2012-11-16  
«Եֆրեմ Պրուժանսկի»։ КиноПоиск։ Վերցված է 2012-11-16
Վիսիտասիոն Պադիլյա

Վիսիտասիոն Պադիլյա (իսպ.՝ Visitación Padilla, հուլիսի 2, 1882(1882-07-02), Տալանգա, Francisco Morazán Department, Հոնդուրաս - փետրվարի 12, 1960(1960-02-12), Տեգուսիգալպա), մանկավարժ, ֆեմինիստ ակտիվիստ։
Պադիլան Հոնդուրասում կազմակերպել է փոխադարձ օգնության միությունները, ամրապնդել է հակաալկոհոլային լիգաները և կազմակերպել է Հոնդուրասի կանանց իրավունքները։


== Կենսագրություն ==
Վիսիտասիոն Պադիլյան ծնվել է Հոնդուրասից Ֆրանսիսկո Մորասան շրջանի Տալանգա մունիցիպալիտետում։ Ուսումն ավարտելով՝ 1909 թվականին դարձել է ուսուցիչ, այնուհետև 1913 թվականին գրողներ Ռաֆայել Էլիոդորո Վալեի և Ֆրոյլան Տուրկիոսի հետ դարձել է «Ateneo de Honduras» կազմակերպության անդամ և ներկայացրել իր կազմակերպչական ունակությունները։ 1917 թվականին Պադիլյան Տեգուսիգալպայում հիմնել է «Juan Rafael Mora» ազատագրական թերթը։
1924 թվականին, Քաղաքացիական պատերազմի ընթացքում, Պադիլան իր գաղափարներն արտահայտել է «Boletín de la Defensa Nacional»-ում, միաժամանակ հիմնել է տեգուսիգալպացի կանանց խումբը՝ «Sociedad Cultural Femenina»: 1926 թվականին խումբը պետական ֆինանսավորում է ստացել բժիշկ Միգել Պաս Բարաոնայից՝ որոշելու «օրվա մորը»։
Պադիլյան դասավանդել է մինչև 1929 թվական։ 1930 թվականին նրան հրավիրում են «La Gaceta» թերթի հիմնադրմանը։ 1934 թվականին նա կազմավորում է “Zelaya Sierra” խումբը՝ ի հիշատակ հոնդուրասցի նկարիչ և ուսուցիչ Պաբլո Սելայա Սիեռայի։ Այդ ժամանակահատվածում խոսվում էր այն մասին, որ դիկտատոր, քաղաքական գործիչ Տիբուրիո Կարիաս Անդունան կթողնի իր կառավարական պաշտոնը և 1936 թվականից  ձևավորած դիկտատուրան. Պադիլյան իր մտքերը շարադրել է «Orientación» և «Ciudadano» թերթերում։  Մեկ տարի անց Կարիասը հրաժարվել է իր կառավարական պաշտոնից  և ընտրությունում հաղթել է Խուան Մանուել Գալվեսը։ 
1954 թվականի հունվարի 25-ին Խուլիո Լոսանո Դիասի կառավարման օրոք ընդունվել է պաշտոնական օրենք, որով  ճանաչել է կանանց իրավունքները և Հոնդուրասում առաջին անգամ կանանց թույլատրել են քվերարկել։ Պադիլյան, անխոնջ ակտիվիստը, իր մասնակցությունն է ունեցել դրանում։


== Այլ հրատարակություններ ==
Բացի «El Nacional» թերթի սյունակագիր լինելուց, Պադիլյան գրել է «Azucenas» մանկական գրքույկը և Pasatiempos e Historias de la Educación Pública Hondureña էսսեն։


== Ճանաչում/հիշատակ ==
Պադիլյայի դիմանկարով թողարկվել է Lps 0.02 նամականիշ
Դեպի խաղաղություն կանանց խումբը կոչվում է Վիսիտասիոն Պադիլյայի անունով
2010 թվականը հայտարարվել է "Año de Visitación Padilla"


== Գրականություն ==
Diccionario de Personalidades de Honduras/Padilla, Visitación.


== Նշումներ ==


== Ծանոթագրություններ ==
Միխիրինցի

Միխիրինցի (ուկրաիներեն՝ Михиринці), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Միխիրինցի գյուղում բնակվում էր 508 մարդ։ Բնակավայրը զբաղեցնում է 1679 կմ² տարածք։ Բնակչության խտությունը կազմում էր 302,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չափման կոլիմատորային մեթոդ

Կոլիմատորային մեթոդ, անտենաների չափման մեթոդ։ Այս մեթոդով չափման դեպքում չափվելիք անտենան տեղադրվում է այլ անտենայի՝ կոլիմատորի, ստեղծված հարթ դաշտում։ Էապես կոլիմատորը ստեղծում է մի դաշտ, որը նույն էլեկտրամագնիսական ալիքն ունի, ինչը և ստեղծվում է չափվելիք անտենայի մոտակայքում, եթե այն ճառագայթվում է հեռավոր գոտում տեղադրված օժանդակ անտենայի կողմից։ ՈւԴ-ի չափման գործընթացը նույնն է, ինչը հեռավոր գոտու մեթոդով։


== Առավելություններ ==
Մեծ պոլիգոններ անհրաժեշտ չեն, չափումը կարելի է իրականացնել փակ տարածքում, օրինակ, անարձագանք խցերում։
Չափման գործընթացը շատ պարզ է, չի տաչբերվում հեռավոր գոտում չափման գործընթացից։


== Թերություններ ==
Անհրաժեշտ է պատրաստել չափվելիք անտենայից երկու, երեք անգամ մեծ չափսեր ունեցող կոլիմատոր։
Կոլիմատորի պատրաստման ճշտությունը պետք է մի կարգ մեծ լինի չափվելիք անտենայի պատրաստման ճշտությունից։
Չափման ընթացքում այդ երկու անտենաները մոտիկ են դրված, որի պատճառով կոլիմատորը ապահովում է չափման ընթացքը, և գոյանում է սխալանք։ Այսպիսով, կոլիմատորի այս մեթոդը կիրառելի է փոքր անտենային չափման համար։


== Աղբյուրներ ==
Դասագիրք՝ ԱՆՏԵՆԱՆԵՐ, հեղինակ՝ Ա.Ս.Սարգսյան
Կրկնաբյուրեղ

Կրկնաբյուրեղ, միատեսակ բյուրեղների օրինաչափ սերտաճվածքը։ Կրկնաբյուրեղները լինում են՝ պարզ, սեկտորիալ, բազմասինթետիկ, համալիր, ծնկաձև, կոնտակտային և այլն։ Դրանք բնորոշ են բազմաթիվ միներալների, օրինակ, ծիծեռնակի պոչը գիպսի մոտ, ծնկաձև կրկնաբյուրեղը ռուտիլի մոտ, տրիադները պլագիոկլագների մոտ և այլն։ Պարզ կրկնաբյուրեղը անհատներ կամ անբաժանելի կրկնակներ կոչվող երկու բյուրեղների (կամ նրանց մասերի) սերտաճվածքն է։ Կրկնաբյուրեղային օրինաչափությունը հետևյալն է. անհատներից մեկը շրջված է մյուսի նկատմամբ 180°-ով որևէ առանցքի (կրկնաբյուրեղային առանցքի) շուրջը, կամ մի անհատը մյուսի արտացոլումն է որևէ հարթության (կրկնաբյուրեղային հարթության) մեջ։
Օրրիա

Օրրիա  (իտալերեն՝ Orria), քաղաք Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը ըստ 2008 թվականի մարդահամարի տվյալերի կազմում է 1929 մարդ, բնակչության խտությունը կազմում է 50 մարդ/կմ²։ Զբաղեցնում է 26 կմ² մակերես։ Փոստային ինդեքս՝ 84060, հեռախոսային կոդ՝ 0974։
Բնակավայրի հովանավորն է սուրբ Սան Ֆելիսը։


== ժողովրդագրություն ==
Բնակչության աճը։


== Կոմունային վարչակազմ ==
Հեռախոսահամար։ 0974 993006
Գլխավոր կայք։ http://orria.asmenet.it Archived 2012-03-01 at the Wayback Machine.


== Արտաքին հղումներ ==
http://orria.asmenet.it Archived 2012-03-01 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նովոկուբովո

Նովոկուբովո (ռուս.՝ Новокубово, բաշկիրերեն՝ Яңы Ҡобау), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 275 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիոնք

Բիոնք, գյուղ Արևմտյան Հայաստանում, Բիթլիսի վիլայեթի Բուլանըխի գավառակում` Ներքին Բուլանըխում։


== Բնակչություն ==
XX դարի սկզբին ուներ 60 տուն հայ և 30 տուն քուրդ բնակիչ։


== Պատմամշակությաին կառույցներ ==
Բիոնքն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մշակութային հեղափոխություն Խորհրդային Միությունում

Մշակութային հեղափոխություն, ԽՍՀՄ կենտրոնական կոմիտեի գլխավոր քարտուղար Վլադիմիր Լենինի կողմից ներմուծված հասկացութուն, որը օգտագործվում է Հոկտեմբերյան հեղափոխությունից հետո մշակույթի զարգացման նոր փուլը նշելու համար։ Այն մտնում էր սոցիալիստական վերափոխումների լենինյան ծրագրի մեջ։ Դրա նպատակն էր՝ ժողովրդական լուսավորության նոր համակարգի ստեղծումը, սոցիալիստական մտավորականության ձևավորումը, մարքսիստական իդեոլոգիական գաղափարների հաստատումը և տարածումը, ինչպես նաև կենցաղի վերափոխումը։ Նպատակն էր մտավորականությունը ծառայեցնել բոլշևիկյան կուսակցության ծրագրերին և քաղաքականացնել մշակույթը։


== Մշակութային հեղափոխության սկզբնական շրջափուլ ==


=== ԽՍՀՄ-ի ձևավորման առաջին տարիներին ===
Մշակութային հեղափոխությունն անմիջապես իրականացվեց Հոկտեմբերյան հեղափոխությունից հետո։ 1918 թվականի հունվարի 23-ին ընդունվեց դեկրետ՝ եկեղեցին պետությունից, իսկ դպրոցը՝ եկեղեցուց տարանջատելու վերաբերյալ։ Դպրոցական ծրագրից հեռացրեցին եկեղեցու հետ անմիջական կապված առարկաներին՝ ինչպիսիք են աստվածաբանություն, հին հունարեն և այլն։ Փոխարինելով որոշ առարկաներով, որոնք դեպի լավը կփոփոխեին Խորհրդային Միության ապագա քաղաքացիների համոզմունքները, կծանոթացնեին Մարքս-Լենինյան իդեոլոգիային։
Իրենց ազդեցության տակ վերցրեցին ազգային մշակութային հաստատությունների վերահսկումը՝ տպարանների, թանգարանների, կինոստուդիաների։ Արգելվեց ազատ մամուլը։ Հաստատվեց կոշտ գրաքնություն։ Ընդգծվում էր աթեիստական պրոպագանդան, սկսվեցին կրոնավորների հալածանքները, դասավանդվեց աթեիզմ առարկան, եկեղեցիները գործածեցին որպես ակումբներ, մրգի պահեստներ և այլն։
Բնակչության մեծ մասն էին կազմում անգրագետները, հզոր պայքար մղվեց մասսայական անգրագիտության դեմ, որն անհրաժեշտ էր հետագա գիտատեխնոլոգիական զարգացման համար։ Բացի այդ, անգրագիտությունը խանգարում էր հետագա ծրագրերի իրականացմանը։ Անգրագիտությունը վերջնականապես լիկվիդացվեց միայն Երկրորդ Համաշխարհային պատերազմից հետո։
Ստեղծվեցին որոշ ազգությունների ազգային այբուբեններ։ Երիտասարդներին ապահովեցին բարձրակարգ ուսումով և աշխատանքով, ստեղծեցին Կոմունիստական ակադեմիաներ և համալսարաններ, որի նպատակն էր ստեղծել նոր ինտելեկտուալ էլիտա երիտասարդների շրջանակներում։ Ստեղծվեցին հանձնաժողովներ, որոնք պետք է վերահսկեին հին աշխատանքային կադրերի աշխատանքը։
Մշակութային հեղափոխության իրականացման համար կարևոր դեր ստանձնեցին ԽՍՀՄ Կենտկոմները։


== Աղբյուրներ ==
Մշակութային հեղափոխություն Խորհրդային Միությունում, Փիլիսոփայական բառարան


== Արտաքին հղումներ ==
Մշակութային հեղափոխություն Archived 2016-03-05 at the Wayback Machine. հոդվածը Սովետական մեծ հանրագիտարանում, 2-րդ հատոր, էջ 24, Մոսկվա, 1953
Գիտական կոմունիզմ. բառարան (1983) / Մշակութային հեղափոխություն 
Մշակութային հեղափոխություն հոդվածը dic.academic.ru կայքում
Մ.թ.ա. 388


== Դեպքեր ==


== Ծնունդներ ==


== Մահեր ==
Աստերոիդների ցանկ (8301-8400)

Աստերոիդների ցանկ (8201-8300)  • Աստերոիդների ցանկ  • Աստերոիդների ցանկ (8401-8500)
 Աստերոիդների ցանկ (8201-8300)  • Աստերոիդների ցանկ  • Աստերոիդների ցանկ (8401-8500)


== Աղբյուր ==
«Discovery Circumstances: Numbered Minor Planets (5001)-(10000)»։ www.minorplanetcenter.net
Պետրոպոլիե (այլ կիրառումներ)

Պետրոպոլիե, կարող է վերաբերել՝

Պետրոպոլիե - գյուղ, Ուկրաինայի Խարկովի մարզի Իզյումի շրջանում
Պետրոպոլիե - գյուղ, Ուկրաինայի Խարկովի մարզի Լոզովայայի շրջանում
Պետրոպոլիե - գյուղ, Ուկրաինայի Խարկովի մարզի Շևչենկոյի շրջանում
Ռատուշայի հրապարակ

Ռատուշայի հրապարակ (էստ․՝ Raekoja plats), քաղաքային հրապարակ Էստոնիայի մայրաքաղաք Տալլինի կենտրոնում։
Հրապարակում պարբերաբար կազմակերպվում են փառատոներ և համերգներ, այդ թվում՝ «Հին քաղաքի օրեր» միջոցառումը (էստ․՝ Tallinna Vanalinna Päevad)։ Մոտակա շենքերի առաջին հարկերում տեղակայված են սրճարաններ, որտեղ հաճախում են զբոսաշրջիկներն ու տեղի բնակիչները։


== Տես նաև ==
Ազատության հրապարակ
Յուպիտեր LIV

Յուպիտեր LIV, Յուպիտերի անկանոն բնական արբանյակներից է, ունի հակադարձ շարժում։ Հայտնաբերվել է Սքոթ Շեփարդի ղեկավարած խմբի կողմից, հայտնաբերման մասին հայտարարվել է 2017 թվականի հունիսի 2-ին, սկզբում արբանյակը ստացել է S/2016 J 1 ժամանակավոր անվանումը։
Յուպիտեր LIV արբանյակը ունի մոտ 1 կմ տրամագիծ, և պտտվում է Յուպիտերի շուրջ միջինում 20 650 845 միլիոն կմ հեռավորության վրա, 602,7 օրվա ընթացքում։ Արբանյակի ուղեծրի թեքումը կազմում է 139,8° խավարածրի հարթության նկատմամբ, իսկ էքսցենտրիսիտետը 0,141 է։
Յուպիտեր LIV արբանյակը պատկանում է Անանկեի խմբին, որի արբանյակները ունեն հակադարձ շարժում, հեռավորությունը մոլորակից ընկնում է 19,3 - 22,7 գիգամետր միջակայքում, իսկ ուղեծրի թեքումը մոտ 150° է։


== Տես նաև ==
Յուպիտերի արբանյակներ


== Ծանոթագրություններ ==
Լեսնիչևկա (ավան, Շառգորոդի շրջան)

Լեսնիչևկա (ուկրաիներեն՝ Лісничівка), ավան Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Լեսնիչևկա ավանում բնակվում էր 19 մարդ։ Բնակավայրը զբաղեցնում է 0,008 կմ² տարածք։ Բնակչության խտությունը կազմում էր 2375 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Մայնի Վյորթ

Մայնի Վյորթ (գերմ.՝ Wörth am Main), կոմունա Գերմանիայում։ Գտնվում է Բավարիա երկրամասում։
Ենթարկվոըն է Ներքին Ֆրանկոնիա վարչական շրջանին։ Մտնում է Միլտենբերգի շրջանի մեջ։ Բնակչությունը 4831 մարդ է (2010 թվականի դեկտեմբերի 31-ին)։ Զբաղեցնում է 15,89 կմ² տարածք։ Պաշտոնական կոդ՝ 09 6 76 169։


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Հովհաննես Սարկավագյան

Հովհաննես Կարպիսի Սարկավագյան (օգոստոսի 18, 1955(1955-08-18), Երևան, Հայկական ԽՍՀ, ԽՍՀՄ), հայ բժիշկ, վիրաբույժ, բժշկական գիտությունների թեկնածու, դոցենտ, Սուրբ Գրիգոր Լուսավորիչ բժշկական կենտրոնի Կրծքային վիրաբուժության բաժանմունք վարիչ։


== Կենսագրություն ==
Հովհաննես Սարկավագյանը ծնվել է 1955 թվականի օգոստոսի 18-ին Երևան քաղաքում։ Միջնակարգ կրթությունը ստացել է Երևանի թիվ 78 միջնակարգ դպրոցում 1962-1972 թվականներին, որից հետո՝ 1972-1978 թվականներին, սովորել է Երևանի պետական բժշկական ինստիտուտի Բուժական գործ ֆակուլտետում, 1978-1979 թվականներին ուսումը շարունակել է նույն բուհի ինտերնատուրայում և ստացել  վիրաբույժի որակավորում։
1989–1994 թվականներին կամավոր մեկնել է Ստեփանակերտ, Արցախի Հանրապետության Մարտակերտի շրջան (Դրմբոն), գործուղվել Հայաստանի Նոյեմբերյանի, Իջևանի, Սիսիանի, Արարատի շրջաններ, որտեղ մասնակցել է վիրավոր ազատամարտիկների բուժօգնության աշխատանքներին։
Վերապատրաստվել է ԱՄՆ-ի Բոստոնի և ՌԴ Սանկտ-Պետերբուրգի բժշկական համալսարանների ասպիրանտուրաներում։
Որպես վիրաբույժ՝ 1978-1982 թվականներին աշխատել է Արագածի և Արարատի շրջանային հիվանդանոցներում։ 2006 թվականին պաշտպանել է ատենախոսություն և ստացել բժշկական գիտությունների թեկնածուի գիտական աստիճան։
2010 թվականից հանդիսանում է Եվրոպայի կրծքային վիրաբույժների ասոցիացիայի անդամ։
Մոտ 50 տպագիր աշխատանքի հեղինակ է։


== Պարգևներ ==
ՀՀ ազգային ժողովի նախագահի շնորհակալագիր (2005)
ՀՀ նախագահի՝ «Հայրենիքին մատուցած ծառայությունների համար 2-րդ աստիճանի մեդալ» (2006)
ՀՀ ՊՆ «Մարշալ Բաղրամյան մեդալ» (2007)
Պողոսյան մրցանակ (2014)


== Ծանոթագրություններ ==


== Արտաքին հղումներ ==
Հովհաննես Սարկավագյան
Dr. Hovhannes Karpis Sarkavagyan
Հովհաննես Սարկավագյան Archived 2021-08-26 at the Wayback Machine.
"Поставьте четкую задачу": Армен Саркисян готов просить помощь по своим каналам
Պարկուլինա

Պարկուլինա (ուկրաիներեն՝ Паркулина), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Պարկուլինա գյուղում բնակվում էր 716 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պեռսիկիվի

Պեռսիկիվի (էստ․՝ Pärsikivi), գյուղ Էստոնիայի Տարտումաա նահանգի Ալացկիվի շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալադինա

Ալադինա, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։
XIX դարի վերջին ուներ 35 տուն հայ բնակիչ։ 1914-1918 թվականներին թուրքերի կողմից ենթարկվել է կոտորածի։ Ջարդից մի կերպ փրկվածները գաղթել են զանազան երկրներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Խիլոկ (գետ)

Խիլոկ (ռուսերեն՝ Хило́к), գետ Ռուսաստանի Չիտայի մարզում և Բուրյաթական ԻՄ-ում, Սելենգա գետի (Բայկալ լճի ավազան) աջ վտակը։
Արտահոսում է Արխալեյ լճից։ Երկարությունը 840 կմ է, ստորին հոսանքում նավարկելի է։


== Աղբյուրներ ==
Կաբեսեյրաս

Կաբեսեյրաս  (պորտ.՝ Cabeceiras), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի արևելյան մարզում։ Մտնում է Էնտորնու դու Դիստրիտու Ֆեդերալի գավառի կազմի մեջ։ Բնակչությունը կազմում է 6975 մարդ՝ 2006 թվականի տվյալներով։ Գրավում է 1 127,601 կմ2 տարածք։ Բնակչության խտությունը՝ 6,2 մարդ/կմ²։


== Պատմություն ==
Քաղաքը հիմնադրվե է 1958 թվականի նոյեմբերի 14-ին։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 70 483 879,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ, կազմում է 10 250,71 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,695 (տվյալները՝ ՄԱԿ-ի զարգացման ծրագրի)
Ջոն Օթիս Ադամս

Ջոն Օթիս Ադամս (անգլ.՝ John Ottis Adams, հուլիսի 8, 1851(1851-07-08), Ինդիանա, ԱՄՆ - հունվարի 28, 1927(1927-01-28), Ինդիանա, ԱՄՆ), ամերիկացի նկարիչ, իմպրեսիոնիզմի կարկառուն ներկայացուցիչ։ Եղել է Ինդիանա նահանգի «Hoosier Group» նկարիչների խմբի անդամ։


== Կենսագրություն ==
Ջոն Օթիս Ադամսը ծնվել է 1851 թվականին հուլիսի 8-ին Միացյալ Նահանգներում՝ Ինդիանայում։
Պատանեկան տարիներն անցկացրել է Ինդիանա նահանգի Ֆրանկլին, Շելբվիլ և Մարտինսվիլ քաղաքներում։
Հայրենի Ինդիանայում երկու տարի շարունակ սովորել է «Wabash College» քոլեջում, որը գտնվում էր Քրոուֆորդսվիլում։ Հետո արվեստ է ուսումնասիրել Լոնդոնի թագավորական քոլեջում՝ «Royal College of Art»: 1876 թվականին, ուսումնառությունն ավարտելուց հետո Ջոն Ադամսը վերադառնում է հայրենիք ու հիմնավորվում Ինդիանա նահանգի Մանսի քաղաքում։ Այստեղ նկարիչը բացում է սեփական ստուդիան։ 1880 թվականին Ջոն Օթիս Ադամսը կրկին հեռանում է դեպի Եվրոպա, որպեսզի շարունակի կրթությունը Գերմանիայում։ Այստեղ նա ընդունվում է Մյունխենի գեղարվեստի ակադեմիա։ 1887 թվականին Ջոն Օթիս Ադամսը վերադառնում է Մանսի։ Այստեղ բացի գեղանկարչությամբ զբաղվելուց, սկսում է նաև դասեր տալ։ Ավելի ուշ, «Hoosier Group» անդամների հետ Ինդիանապոլիս քաղաքում հիմնադրում է «Herron School of Art and Design» դպրոցը։ Կնոջ հետ միասին, ով նույնպես նկարչուհի էր, ինչպես նաև Թեոդոր Սթիլի ու նրա կնոջ հետ որոշ ժամանակ ապրում և աշխատանքի են անցնում Ինդիանայի Բրուքվիլ քաղաքում։ Նրա աշակերտներից է ամերիկացի ևս մեկ իմպրեսիոնիստ Ֆրենսիս Բրաունը։
Ջոն Օթիս Ադամսն իր մահկանացուն կնքել է 1927 թվականի հունվարի 28-ին՝ Ինդիանապոլսում, յոթանասունհինգ տարեկան հասակում։ Նրան հուղարկավորել են Մանսիի «Beech Grove Cemetery» գերեզմանատանը։
Կինը Ուինֆրի Բրեդի Ադամսն է (1871-1955)։ Երեխաները՝ Ջոն Ալբան Ադամսը (1900-1971) և Ռոբերտ Բրեդի Ադամսը (1905-1951)։


== Ծանոթագրություններ ==


== Գրականություն ==
Burnet, Mary Q. (1921)։ Art and Artists of Indiana։ New York: The Century Company 
Griner, Ned H. (1992)։ J. Ottis Adams: A Sense of Place։ Muncie, IN: Minnetrista Cultural Foundation 
Krause, Martin (1990)։ The Passage: Return of Indiana Painters from Germany, 1880–1905։ Indianapolis Museum of Art 
Newton, Judith Vale, Carol Weiss. (1993)։ A Grand Tradition: The Arts and Artists of the Hoosier Salon։ Indianapolis, IN: Hoosier Salon Patrons Association։ ISBN 0963836005 
Newton, Judith Vale, Carol Ann Weiss (2004)։ Skirting the Issue: Stories of Indiana's Historical Women Artists։ Indianapolis: Indiana Historical Society Press։ ISBN 0871951770 
Newton, Judith Vale, Jane Eckert, Henry Eckert, William H. Gerdts (1985)։ The Hoosier Group: Five American Painters։ Indianapolis, IN: Eckert Publications։ ISBN 0961499206 


== Արտաքին հղումներ ==
BIOGRAPHY for John Adams(անգլ.)
John Ottis Adams at American Art Gallery(անգլ.)
Ջոն Օթիս Ադամս (John Ottis Adams) Archived 2017-01-01 at the Wayback Machine.
Ջոն Օթիս Ադամս՝ աշխատանքների պատկերասրահ Archived 2015-04-02 at the Wayback Machine.
Սեմ Թեյլոր-Ջոնսոն

Սեմ Թեյլոր-Ջոնսոն (անգլ.՝ Samantha Louise Taylor-Johnson, մարտի 4, 1967(1967-03-04)[…], Կրոյդոն, Մեծ Լոնդոն, Անգլիա, Միացյալ Թագավորություն), բրիտանացի կինոռեժիսոր, սցենարիստ, կինոպրոդյուսեր, դերասանուհի, նկարչուհի, լուսանկարիչ։


== Կենսագրություն ==
Սամանտա Լուիզ Թեյլոր-Ջոնսոնը ծնվել է 1967 թվականի մարտի 4-ին Քրոյդոնում (Լոնդոն, Անգլիա, Մեծ Բրիտանիա)։ Նրա հայրը՝ Դեյվիդը լքել է ընտանիքը, երբ նա դեռ ինը տարեկան էր։ Նրա մայրը՝ Ջերալդինը, յոգայի ուսուցիչ էր և աստղագուշակ։ Նա ունի կրտսեր քույր (Էշլի) և համամայր եղբայր (Քրիստիան)։


== Կարիերա ==
Սեմը իր նկարիչի կարիերան սկսել է 90-ականների սկզբին։ Նա նկարիչների խմբից էր, որոնք հայտնի են որպես Երիտասարդ բրիտանական նկարիչներ։ Ավելի ուշ նա սկսել է ավելի շատ ժամանակ հատկացնել լուսանկարչությանը։ 1994 թվականին խաղացել է իր միակ դերը կինոյում՝  «Տղան հանդիպում է աղջկան» ֆիլմում աղջիկը բարում։ 1990-ականների վերջին նա սկսել է իր կարիերան որպես ռեժիսոր, ռեժիսորական առաջնաելույթը եղել է «Անհամապատասխանություն» ֆիլմը (1996)։
Նա նաև սցենարիստ է, պրոդյուսեր և լուսանկարիչ։


== Անձնական կյանք ==


=== Ամուսնություն և երեխաներ ===
1997 թվականից մինչև 2009 թվականը Թեյլոր Ջոնսոնը ամուսնացած է եղել արտ դիլեր Ջեմ Ջոփլինգի հետ, որից ունի երկու դուստր՝ Անժելիկա Ջոփլինգ և Ջեսի Ֆենիկս Ջոփլինգ։
2012 թվականի հունիսի 21-ից Թեյլոր-Ջոնսոնը ամուսնացած է դերասան Աարոն Թեյլոր-Ջոնսոնի հետ, ում հետ հանդիպել է իրենց հարսանիքից երեք տարի առաջ։ Ամուսիններն ունեն երկու դուստր՝ Ուայլդա Ռեյ Ջոնսոն և Ռոմի Հիրո Ջոնսոն։


=== Առողջական խնդիրներ ===
Թեյլոր-Ջոնսոնը երկու անգամ հիվանդացել է քաղցկեղով։ 1997 թվականի դեկտեմբերին նրա մոտ ախտորոշել են կոլոռեկտալ քաղցկեղ։ 2000 թվականին նրա մոտ ախտորոշվել է կրծքագեղձի քաղցկեղ։


== Ընտրյալ ֆիլմագրություն ==


==== Ռեժիսոր ====
1996 — Անհամապատասխանություն / Misfit
2006 — Արգելված է ցուցադրել / Destricted
2008 — Սիրում եմ քեզ շատ / Love You More
2009 — Դառնալ Ջոն Լենոն / Nowhere Boy
2011 — Ջեյմս Բոնդի աջակցությունը կանանց միջազգային օրվան / James Bond Supports International Women's Day
2015 — Մոխրագույնի հիսուն երանգները / Fifty Shades of Grey


==== Սցենարիստ ====
2006 — Արգելված է ցուցադրել/Destricted


==== Պրոդյուսեր ====
2008 — Սիրում եմ քեզ շատ/Love You More


==== Դերասանուհի ====
1994 — Տղան հանդիպում է աղջկան/Boy Meets Girl՝ աղջիկը բարում


== Ծանոթագրություններ ==
Դիկանսկի գյուղական խորհուրդ (Դիկանսկի շրջան)

Դիկանսկի գյուղական խորհուրդ  (ուկրաիներեն՝ Диканська селищна рада), Ուկրաինայի Պոլտավայի մարզի Դիկանսկի շրջանում։
2001 թվականի տվյալներով Դիկանսկի գյուղական խորհրդում բնակվում էր 8 758 մարդ։ Բնակավայրը զբաղեցնում է 93018 կմ² տարածք։ Բնակչության խտությունը կազմում էր 94150 մարդ/կմ²։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Բորիս Զինգերման

Բորիս Իսաակովիչ Զինգերման (ռուս.՝ Борис Исаакович Зингерман, մայիսի 28, 1928(1928-05-28), Օդեսա, ԽՍՀՄ - նոյեմբերի 16, 2000(2000-11-16), Մոսկվա, Ռուսաստան), ռուս գրաքննադատ, թատերագետ, թատրոնի պատմաբան։ Արվեստագիտության թեկնածու է։ ԽՍՀՄ կինեմատոգրաֆիստների միության մրցանակի դափնեկիր է (1978)։ ԽՍՀՄ գրողների միության անդամ է (1976)։


== Կենսագրություն ==
Բորիս Զինգերմանը ծնվել է Օդեսայում, 1950 թվականին ավարտել է Ռուսաստանի Ա.Լունաչարսկու անվան թատերական արվեստի համալսարանի թատերագիտական ֆակուլտետը։
Աշխատել է Արվեստագիտության պետական ինստիտուտը, երբևէ չի ունեցել որևէ պաշտոն, սակայն եղել է «Արվեստի աշխարհ», «Արևմտյան արվեստ։ 20-րդ դար» արվեստագիտական ժողովածուների և ալմանախների կազմողներից, Յուրի Լյուբիմովի խորհրդատուն «դասական Տագանկայի» ժամանակ։
Թաղվել է Մոսկվայի Վոստրյակովսկի գերեզմանոցում։


== Աշխատություններ ==
Шекспир на советской сцене. М., 1956
Жан Вилар и другие. М., 1964
Очерки истории драмы XX века. М., 1979
Парижская школа: Пикассо, Модильяни, Сутин, Шагал. М.: ТПФ «Союзтеатр», 1993.
Театр Чехова и его мировое значение. М., 2001
Связующая нить: Писатели и режиссёры. М., 2002. ISBN 5-94282-092-9


== Ծանոթագրություններ ==


== Գրականություն ==
Московская энциклопедия. Том 1: Лица Москвы. Книга 1: А-З. — М.: Издательский центр «Москвоведение», 2007


== Արտաքին հղումներ ==
Об альманахе «Мир искусства»
Կապուստյանի (գյուղ, Նովոուշիցկի շրջան)

Անվան այլ կիրառումների համար տե՛ս՝ ԿապուստյանիԿապուստյանի (ուկրաիներեն՝ Капустяни), գյուղ Ուկրաինայի Խմելնիցկիի մարզի Նովոուշիցկի շրջանում։
2001 թվականի տվյալներով Կապուստյանի գյուղում բնակվում էր 944 մարդ։ Բնակավայրը զբաղեցնում է 3298 կմ² տարածք։ Բնակչության խտությունը կազմում էր 286,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լհասա

Լհասա (տիբեթ.՝ աստվածային վայր), քաղաք Չինաստանում, Տիբեթական ինքնավար շրջանի վարչական, տնտեսական և մշակութային կենտրոնը։ Գտնվում է Զիչու գետի հովտում, 3650 մ բարձրության վրա։ 50 հազար բնակիչ (1958)։ Հնուց եղել է առևտրա-արհեստավորական կենտրոն և տրանսպորտային հանգույց։


== Ծանոթագրություններ ==
Հարութիկ Ռուբենյան

Հարութիկ (Արիստիդիս) Արտուշի Ռուբենյան (հուն․՝ Αριστίδης Ρουμπενιαν, հունիսի 5, 1966(1966-06-05), Աստանա, Ղազախական ԽՍՀ, ԽՍՀՄ), հունահռոմեական ոճի խորհրդային և հունաստանցի հայ ըմբիշ, ԽՍՀՄ չեմպիոն (1988), Հունաստանի բազմակի չեմպիոն (1993-1997), Եվրոպայի առաջնության կրկնակի մեդալակիր (1988, 1994), Աշխարհի գավաթի հաղթող (1990), Օլիմպիական խաղերի մասնակից (1996)։ ԽՍՀՄ միջազգային կարգի սպորտի վարպետ (1985)։


== Կենսագրություն ==
Հարութիկ Ռուբենյանը ծնվել է 1966 թվականի հուլիսի 5-ին, Ցելինոգրադում (այժմ` Աստանա)։ 1969 թվականին ընտանիքի հետ տեղափոխվել է Լենինական (այժմ` Գյումրի), որտեղ 9 տարեկանում Արամ Սարգսյանի գլխավորությամբ սկսել է զբաղվել հունահռոմեական ըմբշամարտով։ 1984 թվականին դարձել է պատանիների Եվրոպայի չեմպիոն, իսկ 1985 թվականին` պատանիների աշխարհի չեմպիոն։ 1988 թվականին նա հաղթել է ԽՍՀՄ մեծահասակների առաջնությունում, որից հետո ընդգրկվել է ԽՍՀՄ հավաքական, որի կազմում դարձել է Եվրոպայի առաջնության բրոնզե մեդալակիր (1988) և Աշխարհի գավաթակիր (1990)։
1992 թվականին Ռուբենյանը տեղափոխվել է Հունաստան և հետագայում հանդես եկել այդ երկրի դրոշի ներքո՝ Արիստիդիս Ռուբենյան անունով։ 1994 թվականին նա նվաճել է Եվրոպայի առաջնության արծաթե մեդալը, իսկ 1996 թվականին մասնակցել է Ատլանտայում կայացած օլիմպիական խաղերին։ 1997 թվականին նա դարձել է Միջերկրական խաղերի բրոնզե մեդալակիր։
2000 թվականից Ռուբենյանը զբաղվում է մարզչական գործունեությամբ։ 2000-2009 թվականներին (կարճ ընդմիջումով) նա Հունաստանի հավաքականի մարզիչներից մեկն էր, մարզել է իր զարմիկին՝ Եվրոպայի առաջնության և օլիմպիական խաղերի մրցանակակիր Արտյոմ Կյուրեղյանին։ 2012 թվականի փետրվարից նա մարզիչ է աշխատում Սալոնիկ քաղաքի ըմբշամարտի «Մակեդոնես էվոմոս» ակումբում։


== Ծանոթագրություններ ==


== Արտաքին հղումներ ==
Հարութիկ Ռուբենյանի էջը Sports-Reference.com կայքում Archived 2020-04-18 at the Wayback Machine.
Հարութիկ Ռուբենյանի էջը International Wrestling Database կայքում
(6210) Հյունսիոպ

(6210) Հյունսիոպ (անգլ.՝ Hyunseop), աստերոիդ աստերոիդների հիմնական գոտում։ Հայտնաբերվել է 1991 թվականի հունվարի 14-ին Մասանորի Մացույամայի և Կաձուրո Վատանաբեի կողմից Կուշիրոյում։
Միջին հեռավորությունը Արեգակից կազմում է 2,860485 ա. մ., առավելագույնը մոտենում է 2,7964 ա. մ. հեռավորության վրա և հեռանում 2,9245 ա. մ.։ Արեգակի շուրջ մեկ ամբողջական պտույտ է կատարում 1767,09 երկրային օրվա ընթացքում, իր ուղեծրով շարժվելով միջինում 0,203725 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,02° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6210) Հյունսիոպ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
The Clan Pt. 2 Guilty

The Clan Pt. 2 Guilty, հարավկորեական բոյ բենդ Monsta X-ի չորրորդ մինի ալբոմը։ Այն թողարկվել է 2016 թվականի հոկտեմբերի 4-ին Starship Entertainment-ով և տարածվել Kakao M-ի միջոցով։ Ալբոմը կազմված է վեցերգից, այդ թվում նաև գլխավոր «Fighter» երգը։ Ալբոմը համարվում է The CLAN շարքի երկրորդ մասը։


== Նախադրյալներ և ռելիզ ==
2016 թվականի սեպտեմբերին խումբը հայտարարել է, որ կթողարկի The CLAN շարքի երկրորդ մասը, բացահայտելով հանրային հայեցակարգը, Part 2: GUILTY-ն։
Ալբոմի առաջատար սինգլը` «Fighter»-ը, թողարկվել է հոկտեմբերի 4-ին՝ YouTube Starship-ի և 1theK-ի պաշտոնական ալիքներում հրապարակված երաժշտական տեսահոլովակի հետ միասին նույն օրը։


== Տրեկ-լիստ ==


== Չարթեր ==


== Վաճառք ==


== Ծանոթագրություններ ==
Կրասնենո

Կրասնենո (ռուս.՝ Краснено), գյուղ Ռուսաստանի Չուկոտկայի ինքնավար օկրուգի Անադիրսկի շրջանի կազմում։
Բնակչությունը 2011 թվականին գրանցված տվյալներով կազմում էր 83 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օկամ

Օկամ, գյուղ Կարսի մարզի Արդահանի գավառում, Կուր գետի վերին հոսանքի շրջանում, ճահճաշատ հարթավայրում։ XX դարի սկզբին ուներ շուրջ 50 տուն բնակիչ։ Զբաղվում էին անասնապահությամբ և երկրագործությամբ։ Գյուղով անցնում էր Կարս-Օլթի ճանապարհը։ Օլթիում կար եկեղեցի։ Առաջին համաշխարհային պատերազմի տարիներին գյուղի հայկական թաղն ավերվել է, հայ բնակիչների մի մասը կոտորվել։ Փրկվածներն ապաստանել են Արևելյան Հայաստանում։
Կարլովաց

Կարլովաց (խորվ.՝ Karlovac, գերմ.՝ Karlstadt, հունգ.՝ Károlyváros), քաղաք Խորվաթիայի կենտրոնական մասում, Կարլովացի ժուպանության վարչական կենտրոնն է։
Գտնվում է մայրաքաղաք Զագրեբից 56 կմ հարավ-արևմուտք, Կորանա գետի Կուպու թափվելու տեղի հարևանությամբ։ Քաղաքով հոսում են ևս երկու գետեր` Դոբրան ու Մրեժնիցան։
Բնակչությունը 49.082 մարդ է (2001)։


== Ընդհանուր տեղեկություններ ==
Քաղաքով են անցնում Զագրեբ-Ռիեկա ավտոմայրուղին ու երկաթգիծը։ Կարլովացը ավտոբուսային կանոնավոր երթուղով կապված է Խորվաթիայի խոշորագույն քաղաքների հետ։
Կարլովացի արդյունաբերական գլխավոր ձեռնարկությունը գարեջրի` Խորվաթիայում խոշորագույն գործարանն է, որն արտադրում է «Կարլովաչկո» (Karlovačko) նշանավոր գարեջուրը։


== Պատմություն ==
Կարլովացը հիմնադրվել է 16-րդ դարի վերջին որպես Կորանա և Կուպա գետերի միջև ընկած ամրոց։ Ամրոցի հիմքերը պահպանվել են մինչ օրս։ Ամրոցի շինարարությունը սկսվել է 1579 թվականին ավստրիացի էրցհերցոգ Կարլ II-ի հրամանով, ում անունով էլ ամրոցն անավանակոչվել է։
Նրա հիմնական նպատակն էր Կուպայի հովիտը պահպանել թուրքական հարձակումներից, ինչը հաջողվել է. թուրքերը յոթ անգամ պաշարել են այն (վերջին անգամ 1672 թվականին)` այդպես էլ չկարողանալով գրավել ամրոցը։
Թուրքական հարձակման վտանգը չեզոքացնելուց հետո քաղաքն ընդարձակվել է մինչև ամրոց և շնորհիվ իր աշխարհագրական հաջող դիրքի` սկսել է արագ զարգանալ։
Առաջին համաշխարհային պատերազմից հետո ամբողջ Խորվաթիայի հետ Կարլովացը մտել է Հարավսլավիայի թագավորության, իսկ ավելի ուշ` Հարավսլավիայի կազմի մեջ։
Հարավսլավիայի փլուզումից հետո 1991 թվականին քաղաքը դարձել է անկախ Խորվաթիայի մաս։ Դրանից հետո սկսված պատերազմի արդյունքում Կարլովացը լուրջ վնասներ է կրել. շատ շինություններ քանդվել ու վնասվել են։


== Տեսարժան վայրեր ==
Սուրբ Երրորդության եկեղեցի։ Կառուցված է բարոկկո ոճով հին քաղաքում։
Զորինի պալատ
Քաղաքային թանգարան


== Նշանավոր բնակիչներ ==
Գուստավ Կրկլեց (1899-1977) - խորվաթ բանաստեղծ, թարգմանիչ
Գայո Պետրովիչ (1927-1993) - հարավսլավացի փիլիսոփա-մարքսիստ
Վանյա Շուտլիչ (1925-1989) - հարավսլավացի փիլիսոփա, ֆենոմենոլոգ
Վեչեսլավ Խոլեվաց (1917-1970) - Հարավսլավիայում պարտիզանական շարժման ներկայացուցիչ, Հարավսլավիայի ազգային հերոս, Զագրեբի քաղաքապետ (1952-1963)
Ալֆրեդ Ֆրեդի Կրուպա (ծնվ.` 1971) - խորվաթ ժամանակակից նկարիչ։ Բազմամասնագիտական նկարիչ Ալֆրեդ Ֆրեդի Կրուպան համարվում է New Ink Art շարժման առաջամարտիկ ուժ, որի համար նա ստացել է միջազգային ճանաչում։
Աննա Վիդովիչ (ծնվ.` 1980) - խորվաթ կիթառահար


== Քույր քաղաքներ ==
 Կանզաս Սիթի


== Արտաքին հղումներ ==
Պաշտոնական կայք
Կոնյունկցիա

Կոնյունկցիա (լատ.՝ conjunctio – միություն, կապ), տրամաբանական գործողություն, որի ժամանակ պարզ ասույթներից կազմվում է բարդ ասույթ՝ «և» տրամաբանական շաղկապի կիրառմամբ։ Ստացված բարդ ասույթն անվանում են կոնյունկտիվ ասույթ։ Սիմվոլիկ նշանակումն է՝ a⋀b (կարդացվում է՝ a և b)։ Կոնյունկցիան նշանակում են նաև «&», «K» նշաններով։ Կոնյունկցիայի ճշմարտության աղյուսակն ունի հետևյալ տեսքը.

Աղյուսակից երևում է, որ a⋀b կոնյունկտիվ ասույթը ճշմարիտ է այն դեպքում, երբ ճշմարիտ են և a, և b ասույթները։


== Տես նաև ==
Դիզյունկցիա
Ժխտում (տրամաբանություն)
Իմպլիկացիա
Համարժեքություն
Ասույթների տրամաբանություն


== Ծանոթագրություններ ==
Վեց հայկական նահանգներ

Վեց հայկական նահանգներ կամ վեց հայկական վիլայեթներ (օսման.՝ ولايت سته Vilâyat-ı Sitte, թուրքերեն՝ Altı Ermeni ili) գերակշռող կամ հիմնականում հայկական բնակչություն ունեցող Օսմանյան կայսրության վեց վիլայեթների ընդհանուր անվանումը։ 

Վանի
Էրզրումի
Խարբերդի
Բիթլիսի
Դիարբեքիրի
Սվազի


== Տերմին ==
«Վեց վիլայեթները» («Վեց հայկական նահանգներ») դիվանագիտական տերմին էր, որը բնորոշվում էր Օսմանյան կայսրության՝ հայերով բնակեցված տարածքները։ Ռուս և եվրոպացի դիվանագետները հաճախ են հիշատակել դրանք Սան Ստեֆանոյի պայմանագրի մշակման և 1878 թվականի Բեռլինի կոնգրեսի ժամանակ։ 


== Բնակչություն ==


=== Էթնիկ խմբեր ===
Օսմանյան կայսրության նահանգներում ազգությունների վիճակագրական վերլուծություն, որն իրականացրել է Պոլսո Հայոց պատրիարքը 1912 թվականին.


=== Պաշտոնական վիճակագրություն ===
1914 թվականին օսմանյան բնակչության պաշտոնական վիճակագրությունը, որը հիմնված է ավելի վաղ մարդահամարի վրա, նվազեցրել է էթնիկ փոքրամասնությունների, այդ թվում՝ հայերի թիվը․


=== Խոշոր քաղաքներ ===


== Տես նաև ==
Արևմտյան Հայաստան
Հայկական բարեփոխումների ռուս-թուրքական համաձայնագիր
Հայոց ցեղասպանություն
Վիլսոնյան Հայաստան


== Ծանոթագրություններ ==

Մատենագիտություն

Հակոբյան Թադևոս (1987)։ Պատմական Հայաստանի քաղաքները (հայերեն)։ Երևան: «Հայաստան» հրատարակչություն
Ադրին

Ադրին, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Ես վիշտ ունեմ բերած երկրից հայրենի…

«Ես վիշտ ունեմ բերած երկրից հայրենի…», Հովհաննես Թումանյանի ստեղծագործություններից, որի ստեղծման տարեթիվը ստույգ հայտնի չէ։


== Ստեղծման պատմություն ==
Եղիշե Չարենցի անվան գրականության և արվեստի թանգարանի Թումանյանի ֆոնդի 32-րդ համարում է պահվում մեկ սևագիր-ինքնագիր, որը գրված է նույն թղթի վրա, ինչ «Հոսիր արտասուքս անկեղծ տխրության» բանստեղծությունը, որը թվագրվել է «21 հունիսի 93»։ Այստեղից ենթադրվում է, որ գրվել է նույն ժամանակ։
Առաջին անգամ տպագրվել է 1941 թվականին, «Սովետական գրականություն» ամսագրի 3-րդ համարի 3-րդ էջում, այնուհետև՝ Հովհաննես Թումանյանի «Երկերի լիակատար ժողովածուի» I հատորի 454-րդ էջում։
Ինքնագրում ջնջված են 3-4 րդ և 7-12 րդ տողերը։


== Ծանոթագրություններ ==
Լազար Բուդագով

Լազար Բուդագով (ապրիլի 12 (24), 1812, Աստրախան, Աստրախանի նահանգ, Ռուսական կայսրություն - դեկտեմբերի 30 1878 (հունվարի 11 1879), Սանկտ Պետերբուրգ, Ռուսական կայսրություն), ռուս թուրքագետ, արևելագետ։


== Կենսագրություն ==
Ծագումով հայ է։ Ավարտելով Աստրախանի վարժարանը՝ 1833 թվականից սովորել է Մոսկվայի համալսարանի փիլիսոփայության ֆակուլտետի պատմա-բանասիրական բաժնում։ Երկուսուկես տարի դասավանդել է թվաբանություն արևելյան լեզուների Լազարյան ինստիտուտում։ 1840 թվականին ավարտել է Կազանի համալսարանի փիլիսոփայության ֆակուլտետի արևելյան լեզուների բաժինը ՝ ոսկե մեդալով։
Թիֆլիսում դասավանդել է թվաբանություն, ադրբեջաներեն և պարսկերեն լեզուներ (տղամարդկանց վարժարանում և կանանց ինստիտուտում)։
1845 թվականին հաստատվել է թաթարական լեզվի (ադերբեջանի բարբառի) դասախոս Սանկտ Պետերբուրգի պետական համալսարանի արևելյան լեզուների ֆակուլտետում, 1849 թվականից դարձել դոցենտ։ Թոշակի է անցել 1870 թվականի ապրիլի 4-ին։
1861 թվականից ծառայել է ԱԳ նախարարության Ասիական դեպարտամենտում դրագոմանի պաշտոնում։
Մահացել է Սանկտ Պետերբուրգում և թաղվել Սմոլենսկի հայկական գերեզմանատանը։


== Գիտական գործունեություն ==
Բուդագովի բառարանի՝ նրա գլխավոր աշխատության ծավալը և կազմը որոշվում է նախևառաջ նրանով, որ այն կառուցված է թյուրքական լեզուների այն երկու դասակարգային խմբերի բառապաշարի համեմատության վրա, որոնց վրա այդ վերջիններս այդ ժամանակ դեռ զուտ ինտուիտիվ էին, այն է՝ «թուրքական» (ըստ ժամանակակից տերմինաբանության՝ օգուզերեն կամ հարավ-արևմտյան) և «թաթարական» (ղփչաքերեն կամ արևելյան) խմբերի։ Բառարանի լայն արտացոլումն է գտել համաթուրքական և միջթուրքական բառապաշարը։


== Մատենագրություն ==
Մագոմետի վարդապետության և դրա արագ տարածման պատճառի մասին (Թիֆլիս, 1841 թվական)։
Թաթարերենի համառոտ դասագիրք, (Թիֆլիս, 1844 թվական)։
Թուրք-թաթարական  բարբառի գործնական ուղեցույց, (Մոսկվա, 1857 թվական)։


== Ծանոթագրություններ ==


== Արտաքին հղումներ ==
Веселовский Н. И. Сведения об официальном преподавании восточных языков в России // Труды 3-го международного съезда ориенталистов в СПб. 1876, том I, стр. 201.
Григорьев В. В. Императорский Санкт-Петербургский университет в течение первых 50-ти лет его существования: историческая записка. СПб., 1870. С. 264.
1588

1588 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1588 թվականն է, 
XVI դարի 88-րդ տարին։


== Դեպքեր ==
Մայիսի 28 - սկսվում է Իսպանիայի «Անհաղթ արմադայի» նավարկումը դեպի Բրիտանական կղզիներ՝ 130 նավով և 30 000 անձնակազմով։
Օգոստոսի 12 - ամբողջական ջախջախման է ենթարկվում Անհաղթ արմադան՝ անգլիական նավատորմի կողմից։


== Ծնունդներ ==
Ապրիլի 5 - Թոմաս Հոբս, անգլիացի փիլիսոփա (վ. 1679)։
Մայիսի 2 - Էտիեն Պասկալ, ֆրանսիացի մաթեմատիկոս։ (վ. 1651)


== Մահեր ==
Հունիսի 8 - Միմար Սինան, Օսմանյան կայսրությունում գործած հայազգի ճարտարապետ
Աբդուռահման Մուշֆիքի, տաջիկ բանաստեղծ
Ապրիլի 4 - Ֆրեդերիկ II, Դանիայի թագավորը (ծ. 1534)։
Հուլիսի 17 - Սինան, հայազգի ականավոր ճարտարապետ Օսմանյան կայսրությունում (ծ. 1489)։
Ես տասնինը տարեկան էի

«Ես տասնինը տարեկան էի» (գերմ.՝ Ich war neunzehn), 1968 թվականի ֆիլմ։ Նկարահանվել է ռեժիսոր Կոնրադ Վոլֆի կողմից, որ ծագումով եղել է գերմանացի և մասնակցել է Հայրենական մեծ պատերազմին Կարմիր բանակի շարքերում։ Ֆիլմն էկրան է բարձրացել 1968 թվականին։ Ֆիլմի սյուժեն հիմնված է ռեժիսորի անձնական փորձի վրա։ Այն ներառվել է գերմանական կինոյի հարյուր կարևորագույն կինոնկարների ցանկում։


== Սյուժե ==
19-ամյա Գրեգոր Հեքերը մեծացել է Մոսկվայում։ Նրա ծնողները տարիներ առաջ փախել էին Գերմանիայից՝ խուսափելով նացիստական ռեժիմի հետապնդումներից։ Ֆիլմի գործողությունները տեղի են ունենում 1945 թվականի ապրիլ-մայիս ամիսներին, երբ Կարմիր բանակի շարքերում պատանին մասնակցում է իր անծանոթ հայրենիքի տարածքում մղվող մարտերին։ Լեյտենանտ Հեքերի առաջին պատասխանատու առաջադրանքը դառնում է ծառայությունը որպես Բեռնաու քաղաքի ռազմական պարետ։ Այնուհետև նա մասնակցում է Սպանդաուի միջնաբերդը խորհրդային զորքերին հանձնելու շուրջ բանակցություններին և աշխատում է այն կետերից մեկում, որտեղ գերմանացի զինվորների ցրված խմբերը կարող էին հանձնել զենքերը։


== Դերերում ==
Եկի Շվարց – Գրեգոր Հեքեր
Վասիլի Լիվանով – Վադիմ Գեյման
Ալեքսեյ Էյբոժենկո – Սաշա Ցիգանյուկ
Գալինա Պոլսկիխ – խորհրդային աղջիկ
Ենի Գրյոլլման – գերմանացի աղջիկ
Միխայիլ Գլուզսկի – խորհրդային գեներալ
Անատոլի Սոլովյով – ավագ
Կալմուրզա Ռախմանով – Չինգիզ
Յոհաննես Վիկե – բերդի պարետ
Ռոլֆ Հոպպե – մայոր Բերինգ
Դիտեր Ման – Վիլլի Լոմմեր


== Ծանոթագրություններ ==


== Արտաքին հղումներ ==
«Ես տասնինը տարեկան էի»(անգլ.) ֆիլմը Internet Movie Database կայքում
«Ես տասնինը տարեկան էի»(անգլ.) ֆիլմը Allmovie կայքում:
Սունեյլա

Սունեյլա, գյուղակ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 38 կմ արևմուտք, Սունեյլա գետակի ափին։


== Բնակչություն ==
XX դարի սկզբին ուներ 4 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(9046) 1991 PG17

(9046) 1991 PG17, աստերոիդ աստերոիդների հիմնական գոտում։ Հայտնաբերվել է 1991 թվականի օգոստոսի 9-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,331332 ա. մ., առավելագույնը մոտենում է 1,9114 ա. մ. հեռավորության վրա և հեռանում 2,7512 ա. մ.։ Արեգակի շուրջ մեկ ամբողջական պտույտ է կատարում 1300,18 երկրային օրվա ընթացքում, իր ուղեծրով շարժվելով միջինում 0,276884 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,13° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9046) 1991 PG17 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեյք շրջան (Ինդիանա)

Անվան այլ կիրառումների համար տե՛ս՝ Լեյք շրջան (այլ կիրառումներ)Լեյք շրջան (անգլ.՝ Lake County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 984 կմ² է, բնակչությունը՝ 496.004 մարդ (2010 թ. տվյալներով)։ Շրջկենտրոնն է Քրաուն Փոյնտ բնակավայրը։ Կազմավորվել է 1837 թ.։
Ռաֆայել Հովհաննիսյան (այլ կիրառումներ)

Ռաֆայել Հովհաննիսյան, հայկական անուն և ազգանուն, որը կարող է վերաբերել հետևյալ անձանց.

Ռաֆայել Հովհաննիսյան (գեներալ-մայոր)
Ռաֆայել Հովհաննիսյան (հեռուստահաղորդավար)
Ռաֆայել Հովհաննիսյան (ֆիզիկոս)
Ռաֆայել Հովհաննիսյան (զինծառայող)
(146) Լուցինա

(146) Լուցինա (անգլ.՝ Lucina), աստերոիդ աստերոիդների հիմնական գոտում։ Հայտնաբերվել է 1875 թվականի հունիսի 8-ին Ալֆոնս Բորելիի կողմից Մարսելում։
Միջին հեռավորությունը Արեգակից կազմում է 2,718001 ա. մ., առավելագույնը մոտենում է 2,5393 ա. մ. հեռավորության վրա և հեռանում 2,8967 ա. մ., իսկ Երկրի ուղեծրին Լուցինա աստերոիդը նվազագույնը մոտենում է 1,5367 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1636,71 երկրային օրվա ընթացքում, իր ուղեծրով շարժվելով միջինում 0,219953 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,09° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Լուցինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վտանգավոր կապեր (այլ կիրառումներ)

Վտանգավոր կապեր, կարող է վերաբերել՝

Վտանգավոր կապեր, ֆրանսիացի գրող Շոդերլո դը Լակլոյի 1782 թվականին լույս տեսած նամակագրական վեպը։
Վտանգավոր կապեր, 1988 թվականին նկարահանված ֆիլմ։
Վտանգավոր կապեր, 2016 թվականին Շոդերլո դը Լակլոյի «Վտանգավոր կապեր» վեպի հիման վրա նկարահանված բրազիլական հեռուստասերիալ։
Ռուդե պրավո

Ռուդե Պրավո («Rude pravo», «Կարմիր իրավունք»), օրաթերթ։ Լույս է տեսնում 1920 թվականի սեպտեմբերի 21-ից, Պրագայում։ Չեխոսլովակիայի Կոմկուսի ԿԿ օրգան (մինչև 1921 թվականի մայիսի 18-ը՝ Չեխոսլովակիայի  բանվորական կուսակցության ձախ թևի օրգան)։ Չեխոսլովակիայի բուրժուական հանրապետության շրջանում «Ռուդե Պրավո»-ն բազմիցս բռնագրավվել (1920—1938 թվականներին․ 5637 համար) կամ արգելվել է, ունեցել անլեգալ հրատարակումներ։Ֆաշիստական Գերմանիայի օկուպացիայի տարիներին (1938—1945) հրատարակվել է ընդհատակում։ Ունի շաբաթօրյա հավելված։ Պարգևատրվել է Հանրապետության (1955), Կ․ Գոտվալդի (1970) շքանշաններով։ Թերթի հիմնադրման օրը Չեխոսլովակիայում նշվում է որպես մամուլի, ռադիոյի և հեռուստատեսության օր։


== Ծանոթագրություններ ==
Խնձորեսկի երեխաները (նկար)

«Խնձորեսկի երեխաները», ՀԽՍՀ վաստակավոր նկարչուհի Արփենիկ Նալբանդյանի 1962 թվականին ստեղծած կտավը։ Նկարը գտնվում է Հայաստանի ազգային պատկերասրահում։
Կտավն ունի 68 սմ բարձրություն, 67.5 սմ լայնություն, նյութը՝ կտավ, յուղաներկ։


== Նկարագրություն ==
Արփենիկ Նալբանդյանը «Խնձորեսկի երեխաները» կտավը ստեղծել է 1962 թվականին։ Կոմպոզիցիան առանձնանում է իր պարզությամբ և անմիջականությամբ։ Նկարի գլխավոր կերպարները ժպտադեմ, կենսախինդ ու բարեհամբույր երեք աղջիկների ֆիգուրներ են, որոնց նկարչուհին հմտորեն տեղադրել է Խնձորեսկի սարն ի վեր բարձրացող տների աստիճանաձև ֆոնի վրա։ Նկարը ողողված է լույսով, գույները հնչեղ են, թափանցիկ, մաքուր, որոնց ընդգծված հակադրությունները ավելի են կենդանացնում նկարը։ Վրձնահարվածները հստակ են ու համարձակ։


== Ծանոթագրություններ ==


== Արտաքին հղումներ ==
Արփենիկ Նալբանդյանի էջը Էդուարդ Իսաբեկյան կայքում(չաշխատող հղում)
«Խնձորեսկի երեխաները» կտավը Հայաստանի ազգային պատկերասրահի կայքում
Նեֆտյանայա

Նեֆտյանայա (ռուս.՝ Нефтяная), ստանիցա Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։


== Աշխարհագրություն ==
Ստանիցան գտնվում է Տուխա գետի ափին, լեռնա-անտառային գոտում, Ապշերոնսկից 10 կմ դեպի արևմուտք։


=== Փողոցներ ===


== Պատմություն ==
Նեֆտյանայա ստանիցան հիմնադրվել է 1864 թվականին, 1871 – 1888 թվականներին կոչվել է գյուղ Նեֆտյանոյ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լե Լոժ (Կալվադոսի գավառ)

Լե Լոժ (ֆր.՝ Les Loges), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 138 մարդ, բնակչության խտությունը` 30.94 մարդ/կմ²։ Բնակավայրը զբաղեցնում է 4.46 կմ² տարածք։


== Աշխարհագրություն ==
Գտնվում է Փարիզ քաղաքից 240 կմ արևմուտք, Կան քաղաքից` 36 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 83 աշխատունակ (15-64 տարեկան)  բնակիչ, որոնցից ակտիվ էին 68-ը, իսկ ոչ ակտիվները` 15։ Ակտիվության ցուցանիշը կազմում է 81,9 %։ 68 աշխատունակ մարդկանցից աշխատել է 67 անձ (39 տղամարդ և 28 կին)։ Գործազուրկ են եղել 1 անձ (0 տղամարդ և 1 կին)։ 15 անաշխատունակներից 6-ը եղել են աշակերտներ կամ ուսանողներ, 6-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
607

607 թվական, ոչ նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 607 թվականն է, 
VII դարի 7-րդ տարին։


== Դեպքեր ==


== Ծնունդներ ==


== Մահեր ==
Աբելարի և Էլոիզի հրաժեշտը

«Աբելարի և Էլոիզի հրաժեշտը» (գերմ.՝ Abschied Abélards von Héloise), ավստրիացի նկարչուհի Անգելիկա Քաուֆմանի նկարը, որը գտնվում է Պետական Էրմիտաժում։


== Նկարագրություն ==
Նկարը պատկերվել է որպես փիլիսոփա Պիեռ Աբելարի և Էլոիզի` Փարիզի կանոնիկոս Ֆուլբերի ազգականուհու սիրո միջնադարյան հայտնի սյուժեի նկարազարդում։ Պատկերված է Աբելարի հրաժեշտը Էլոիզին Արժանտյոյում Սուրբ Մարիամի մենաստանի մուտքի մոտ։
Նկարի ստեղծման հստակ թվականն անհայտ է, համարվում է, որ այն նկարվել է մինչև 1780 թվականը՝ Անգելիկա Քաուֆմանի Լոնդոնում լինելու ժամանակահատվածում, քանի որ այդ թվականին Լոնդոնում նկարի փորագրությունն իրականացրել է ռուս նկարիչ Գավրիիլ Սկորոդումովը։ Նկարի ներքևի կենտրոնական մասում քարե սալիկի վրա կա դժվարընթեռնելի գրություն՝ Angelica K. pinx։


== Վերլուծություն ==
Արվեստագիտության թեկնածու, Պետական Էրմիտաժի Արևմտաեվրոպական կերպարվեստի բաժնի ավագ գիտաշխատող Չարմիան Մեզենցևան 15-18-րդ դարի գերմանական արվեստի մասին իր ակնարկում, նկարի դետալային վերլուծություն կատարելով, կտավին վերաբերել է բավականին քննադատորեն.


== Պատմություն ==
Նկարի՝ Ռուսաստանում հայտնվելու հանգամանքները հայտնի չեն, 1797 թվականից այն արդեն հաշվեգրված է եղել Էրմիտաժի հավաքածուում։ Նկարը երկար ժամանակ պահվել է ֆոնդում և չի ներկայացվել մշտական ցուցադրության ժամանակ, սակայն 2021 թվականի ամառվանից այն ցուցադրվում է Ձմեռային պալատի Պահուստային պատկերասրահի 348-րդ սրահում։


== Ծանոթագրություններ ==
Մանիկուր

Մանիկուր (ֆր.՝ Magnicourt), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 67 մարդ, բնակչության խտությունը` 8.49 մարդ/կմ²։ Բնակավայրը զբաղեցնում է 7.89 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 29 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 38 աշխատունակ (15-64 տարեկան)  բնակիչ, որոնցից ակտիվ էին 24-ը, իսկ ոչ ակտիվները` 14։ Ակտիվության ցուցանիշը կազմում է 63,2 %։ 24 աշխատունակ մարդկանցից աշխատել է 23 անձ (15 տղամարդ և 8 կին)։ Գործազուրկ են եղել 1 անձ (0 տղամարդ և 1 կին)։ 14 անաշխատունակներից 3-ը եղել են աշակերտներ կամ ուսանողներ, 9-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==